open-index/open-wikipedia-markdown huggingface dataset:
ขบวนรถ

[thumb|right|ขบวนรถ[ด็อยท์เชอบาน ที่ทำงานให้กับไดม์เลอร์ อาเก ระหว่างโรงงานที่ ซินเดิลฟิงเงินและ เบรเมิน]]

**ขบวนรถ** () หรือที่เรียกว่า **ขบวนรถสินค้าเหมาขบวน** () เป็นรถไฟที่ตู้สินค้า (รถบรรทุก, ) ทุกตู้  บรรทุกสินค้าชนิดเดียวกัน และขนส่งจากจุดเริ่มต้นเดียวกันไปยังจุดหมายปลายทางเดียวกัน โดยไม่แยกหรือต่อพ่วงระหว่างทาง รถไฟประเภทนี้แตกต่างจากรถไฟแบบบรรทุกสินค้า () ซึ่งประกอบด้วยตู้สินค้าจำนวนต่างกันสำหรับลูกค้าแต่ละราย

ขบวนรถช่วยให้ระบบรางสามารถแข่งขันกับระบบขนส่งทางถนนและทางน้ำภายในได้อย่างมีประสิทธิภาพมากขึ้น ประหยัดเวลาและค่าใช้จ่ายด้วยการหลีกเลี่ยงความซับซ้อนและความล่าช้าที่อาจเกี่ยวข้องกับการประกอบและรื้อถอนขบวนรถไฟที่ย่านสถานีใกล้ต้นทางและปลายทาง

ขบวนรถมีประสิทธิภาพและประหยัดเป็นพิเศษสำหรับสินค้าโภคภัณฑ์ที่มีปริมาณมาก เนื่องจากมักบรรทุกสินค้าเพียงชนิดเดียว รถทุกคันจึงเป็นประเภทเดียวกัน และมักจะเหมือนกันทุกประการ สินค้าบางประเภท (เช่น ถ่านหิน) สามารถบรรทุกได้ที่จุดเริ่มต้น ขณะที่รถไฟเคลื่อนที่ช้า ๆ บนรางแบบวงรอบ () ขั้นตอนนี้จะย้อนกลับที่ปลายทางรับสินค้า และเนื่องจากโดยทั่วไปแล้วไม่มีสินค้าที่ต้องลากในทิศทางตรงกันข้าม รถไฟจึงกลับมาโดยไม่ได้บรรทุกอะไรกลับมา ในสหรัฐอเมริกา รถไฟซานตาเฟได้รับการยกย่องว่าเป็นผู้ดำเนินการรถไฟแบบขบวนรถเป็นรายแรก โดยลากถ่านหินจากเหมืองใกล้เมืองราตัน รัฐนิวเม็กซิโก ไปยังโรงงานเหล็กที่เมืองฟอนแทนา รัฐแคลิฟอร์เนีย

## การใช้งาน
โดยทั่วไปแล้ว ขบวนรถจะใช้สำหรับการขนส่งสินค้าจำนวนมาก ซึ่งอาจเป็นของแข็ง เช่น:
[thumb|ขบวนรถสินค้าบรรทุกปูนของเอกชน ระหว่างผ่าน[สถานีรถไฟชุมทางบ้านไผ่นาบุญ]]
* วัสดุมวลรวม ()
* ถ่านหิน จากเหมืองสู่โรงไฟฟ้า
* ถ่านโค้ก จากโรงงานถ่านโค้กสู่โรงงานเหล็ก
* แร่เหล็ก จากเหมืองไปจนถึงท่าเรือหรือโรงงานเหล็ก
* สินแร่
* ฟอสเฟต จากเหมืองสู่โรงงานปุ๋ย
* โพแทช
* ทราย (เช่น สำหรับการแตกหักด้วยแรงดันน้ำ)
* เหล็ก
* ทาโคไนท์
* บัลลาสต์ราง หรือ กรวด

ของเหลวจำนวนมากจะถูกขนส่งในขบวนรถที่ประกอบด้วยรถบรรทุกถัง เช่น:
* น้ำมันดิบ จากแหล่งน้ำมันถึงโรงกลั่นน้ำมัน (สามารถบรรทุกได้  ในขบวนรถบรรทุกถัง 100 คัน)
* เอธานอล จากโรงงานเอทานอลสู่โรงงานผสมเชื้อเพลิงยานยนต์
* กำมะถันหลอมเหลว (นอกสหรัฐอเมริกา: กำมะถัน)

อาหาร เช่น:
* น้ำผลไม้
* ข้าวโพด
* ผลิตภัณฑ์น้ำมันแร่ จากโรงกลั่นไปจนถึงสถานที่จัดเก็บ
* อาหารแช่เย็น
* ข้าวสาลี

ตัวอย่างอื่น ๆ ได้แก่:
* รถยนต์ ในแร็ครถยนต์
* คอนเทนเนอร์แบบมาตรฐาน โดยทั่วไปจะอยู่ระหว่างท่าเรือและคลังสินค้ารถบรรทุก
* จดหมาย
* ยุทโธปกรณ์ทางทหาร (อาวุธ)
* TOFC (, รถพ่วงบนรถบรรทุกพื้นเรียบ)
* ปฏิกูล (ขยะ) มักนำไปรีไซเคิล ส่วนใหญ่เป็นโลหะหรือกระดาษ
*

## ดูเพิ่ม
* รถไฟบรรทุกสินค้าแบบลาก (drag freight) ประเภทของขบวนรถ
* ไรเล็กซ์ (Railex)

## อ้างอิง

หมวดหมู่:การปฏิบัติการขนส่งระบบราง
หมวดหมู่:รถไฟ
หมวดหมู่:การขนส่งสินค้าระบบราง
กัญญรัตน์ เรืองรุ่ง

**กัญญรัตน์ เรืองรุ่ง** (เกิด 5 พฤศจิกายน พ.ศ. 2543 ชื่อเล่น **พิพลอย** หรือ **พลอย** เป็นนักแสดงชาวไทย เธอเป็นที่รู้จักจากบทบาทในละครโทรทัศน์เรื่อง *[[55:15 Never Too Late]]* (2564), *[[ฝึกงานเทอมนี้ รักพี่ได้มั้ย]]* (2567), *[[คุณวาฬร้านชำ]]* (2568) และ*[[น้องสาวหายนะ]]* (2568)

## การศึกษา
กัญญรัตน์สำเร็จการศึกษาระดับมัธยมศึกษาที่โรงเรียนสาธิตมหาวิทยาลัยราชภัฏวไลยอลงกรณ์ และระดับปริญญาตรีที่คณะศิลปกรรมศาสตร์ มหาวิทยาลัยกรุงเทพ สาขานิเทศศิลป์

## อาชีพ
กัญญรัตน์เข้าสู่วงการบันเทิงหลังคว้าตำแหน่งรองอันดับ 2 มิสทีนไทยแลนด์ 2561 ต่อมาเธอได้เซ็นสัญญาเป็นนักแสดงกับจีเอ็มเอ็มทีวี และผลงานการแสดงครั้งแรกของเธอคือบทไลลาในละครโทรทัศน์เรื่องนักเรียนลับ บัญชีดำ เมื่อปี พ.ศ. 2562

ในปีถัดมา เธอได้ร่วมแสดงในละครโรแมนติกแฟนตาซีเรื่องเทวดาท่าจะรัก นอกจากนี้เธอยังรับบทเป็นโซดา นักเขียนนิยายแนวยาโออิซึ่งแสดงร่วมกับสุรีย์ญะเรศ ยะคะเรศในละครโทรทัศน์เรื่องจิ้นนายกลายเป็นฉัน (2563)

ในปี พ.ศ. 2564 หลังจากร่วมแสดงในนิทานพันดาวและอุ่นไอในใจเธอ เธอรับบทนำครั้งแรกในละครโทรทัศน์แนวไซไฟ การก้าวผ่านวัย เรื่อง 55:15 Never Too Late โดยเธอรับบทเป็น เจญ่า ในวัย 15 ปี ซึ่งครั้งหนึ่งเคยเป็นนักร้องที่ได้รับความนิยมมาก

ต่อมาเธอได้รับบทเป็นอิงค์ในเรื่องแอ๊บร้ายให้นายไม่รัก, เกี๊ยวในรักสลับโลก, ฮันนี่ในยอดรัก นักทวงคืนและน้ำทรายในคน มนตร์ เวท เธอยังได้รับบทนำเป็นเมย์ในเรื่องคนกลางแล้วไงอีกด้วย

ในปี พ.ศ. 2567 เธอได้รับบทเป็นหมิว น้องสาวต่างแม่ของพลอยแพง (ทิพนารี วีรวัฒโนดม) ในเรื่องหนังสือรุ่นพลอย เธอได้แสดงในละครโทรทัศน์เรื่องฝึกงานเทอมนี้ รักพี่ได้มั้ย ในบท บะหมี่ ที่ต้องเลือกระหว่าง เต้ (ทวินันท์ อนุกูลประเสริฐ) แฟนหนุ่มคนปัจจุบัน กับ จูดี้ (พลอยนิรา หิรัญทวีศิลป์) รุ่นพี่ในแผนกบัญชี นอกจากนี้เธอยังร่วมแสดงเป็น Brink ในเรื่องสายรหัสเทวดา (2567) และรับบทเป็นข้าวในเรื่องบริษัทลดรักเลิก (2568) อีกด้วย

จากนั้นเธอก็ได้กลับมารับบทเป็นหญิงรักหญิงอีกครั้งในละครโทรทัศน์เรื่องคุณวาฬร้านชำ (2568) โดยรับบทเป็น เนย เพื่อนสนิทของวาฬ (พรรษา วอสเบียน) ที่บังเอิญแอบชอบวาฬอยู่ นอกจากนี้เธอยังรับบทเป็น ฉัตรฟ้า น้องสาวคนเล็กของตระกูลบุปผาจินดา ในละครโทรทัศน์แนวลึกลับระทึกขวัญเรื่องน้องสาวหายนะ (2568)

## ผลงาน
### ละครโทรทัศน์

## อ้างอิง

หมวดหมู่:บุคคลที่เกิดในปี พ.ศ. 2543
หมวดหมู่:บุคคลที่ยังมีชีวิตอยู่
หมวดหมู่:บุคคลจากมหาวิทยาลัยกรุงเทพ
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงหญิงสังกัดจีเอ็มเอ็มทีวี
หมวดหมู่:นักแสดงหญิงชาวไทยในศตวรรษที่ 21
เกา ว่าง

**เกา ว่าง** (; เสียชีวิต ค.ศ. 189?) เป็นขันทีราชสำนักและขุนนางชาวจีนในช่วงปลายยุคราชวงศ์ฮั่นตะวันออก เป็นขันทีในกลุ่มสิบเสียงสี (十常侍 *ฉือฉางชื่อ*) ซึ่งเป็นกลุ่มขันทีที่มีอิทธิพลในรัชสมัยพระเจ้าเลนเต้ (漢靈帝 *ฮั่นหลิงตี้*) 

## ประวัติ
เกา ว่างเป็นชาวเมืองเกงเตียว (京兆郡 *จิงเจ้าจฺวิ้น*) ซึ่งปัจจุบันอยู่บริเวณนครซีอาน (西安市 *ซีอานชื่อ*) มณฑลฉ่านซี (陝西)

ประวัติในช่วงต้นของเกา ว่างไม่เป็นที่ทราบแน่ชัด ในรัชสมัยพระเจ้าเลนเต้ (漢靈帝 *ฮั่นหลิงตี้*; ครองราชย์ ค.ศ. 168-189) เกา ว่างได้รับการแต่งตั้งให้มีตำแหน่งเป็นขันทีผู้ถวายงานกลาง (中常侍 *จงฉางชื่อ*) ได้รับพระราชทานบรรดาศักดิ์ชั้นเฮา (侯 *โหว*) และได้รับความโปรดปรานอย่างสูงจากพระเจ้าเลนเต้ 

เกา ว่างเคยดำรงตำแหน่งเป็นเภสัชกรหลวง (尚藥監 *ช่างเย่าเจียน*) เป็นที่โปรดปรานของหองจูเปียน (皇子辯 *หฺวางจื่อเปี้ยน*) หรือเล่าเปียน (劉辯 *หลิว เปี้ยน*) พระโอรสของพระเจ้าเลนเต้ ครั้งหนึ่งหองจูเปียนและเกียนสิด ขันทีคนสนิทของพระเจ้าเลนเต้ผู้ดำรงตำแหน่งนายกองพันทัพบน (上軍校尉 *ช่างจฺวินเซี่ยวเว่ย์*) ต้องการจะให้บุตรชายของเกา ว่างได้เป็นเซี่ยวเหลียน (孝廉; ผู้ได้รับการเสนอชื่อเข้ารับราชการ) แต่ไก้ ซฺวิน (蓋勳) เจ้าเมืองเกงเตียว (京兆尹 *จิงเจ้าอิ่น*) ไม่เห็นด้วย มีคนเดือนไก้ ซฺวินว่า "เล่าเปียนทรงเป็นว่าที่จักรพรรดิ เกียนสิดเป็นขุนนางคนโปรดของฝ่าบาท หากท่านขัดความประสงค์ของคนเหล่านั้น เกรงว่าถูกเกลียดชังสามทางนำไปสู่หายนะได้" ไก้ ซฺวินตอบว่า "เลือกคนเป็นเซี่ยวเหลียนมารับราชการก็เพื่อให้รับใช้บ้านเมือง ไม่ใช่เซี่ยวเหลียน (แปลตรงตัวว่า "ผู้ซื่อสัตย์กตัญญู") ข้าก็ไม่แนะนำ ถึงตายไปจะมีอะไรให้เสียใจเล่า" 

เมื่อ ค.ศ. 189 โฮจิ๋น (何進 *เหอ จิ้น*) ผู้เป็นมหาขุนพล (大將軍 *ต้าเจียงจฺวิน*) คิดการจะกำจัดเหล่าขันที เหล่าขันทีจึงตอบโต้โดยการสังหารโฮจิ๋นขณะที่โฮจิ๋นกำลังเข้าพระราชวัง อ้วนเสี้ยว (袁紹 *ยฺเหวียน เช่า*) จึงนำเหล่าผู้ใต้บังคับบัญชาของโฮจิ๋นบุกเข้าพระราชวังเพื่อกวาดล้างเหล่าขันที เกา ว่างอาจเสียชีวิตในระหว่างเหตุชุลมุนนี้

เกา ว่างไม่ปรากฏชื่อในนวนิยายอิงประวัติศาสตร์เรื่อง *[[สามก๊ก]]* (三國演義 *ซานกั๋วเหยี่ยนอี้*) ที่ประพันธ์ในคริสต์ศตวรรษที่ 14

## ดูเพิ่ม
* รายชื่อบุคคลในยุคสามก๊ก
* สิบเสียงสี

## หมายเหตุ

## อ้างอิง

## บรรณานุกรม
* ฟ่าน เย่ (คริสต์ศตวรรษที่ 5). *[[โฮ่วฮั่นชู]]*.

หมวดหมู่:ขันทีในยุคราชวงศ์ฮั่น
หมวดหมู่:สิบเสียงสี
วัดมฤคทายวัน (จังหวัดพระนครศรีอยุธยา)

**วัดมฤคทายวัน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเทพมงคล อำเภอบางซ้าย จังหวัดพระนครศรีอยุธยา มีที่ดินเนื้อที่ 25 ไร่ 2 งาน

วัดมฤคทายวันตั้งวัดเมื่อ 1 มีนาคม พ.ศ. 2459 เดิมมีนามว่า **วัดรางเนื้อตาย** ได้รับพระราชทานวิสุงคามสีมาเมื่อวันที่ 25 กันยายน พ.ศ. 2474 และได้เปลี่ยนชื่อเป็น **วัดเนื้อตาย** จนกระทั่ง พ.ศ. 2483 จึงได้เปลี่ยนมาเป็น "วัดมฤคทายวัน" การก่อสร้างวัดนั้นเริ่มจากการที่นายถม ปฐมพันธ์ได้บริจาคที่ดินจำนวน 20 ไร่ ต่อมาใน พ.ศ. 2500 นางขวัญ สุขสวย ได้บริจาคเพิ่มอีก 2 ไร่ 2 งาน 72 ตารางวา ใน พ.ศ. 2514 นายหลี อรุณรุ่ง ได้บริจาคเพิ่มเติมอีก 2 ไร่ 2 งาน 28 ตารางวา และใน พ.ศ. 2516 นางปุย เกษโรจน์ ได้ถวายที่ดินกัลปนาอีก 10 ไร่ ทำให้วัดมีพื้นที่เพิ่มขึ้นจนถึงปัจจุบัน

อาคารเสนาสนะที่สำคัญ ได้แก่ อุโบสถกว้าง 8 เมตร ยาว 20 เมตร สร้างขึ้นเมื่อ พ.ศ. 2505 โครงสร้างคอนกรีตเสริมเหล็ก ศาลาการเปรียญกว้าง 19 เมตร ยาว 36 เมตร สร้างขึ้นเมื่อ พ.ศ. 2486 โดยใช้ไม้และคอนกรีต หอสวดมนต์สร้างเมื่อ พ.ศ. 2511 เป็นอาคารครึ่งตึกครึ่งไม้ ส่วนกุฏิสงฆ์เดิมมี 6 หลัง ต่อมาได้สร้างเพิ่มอีก 2 หลัง รวมเป็น 8 หลัง ปัจจุบันก็ยังคงเป็นอาคารครึ่งตึกครึ่งไม้ สิ่งศักดิ์สิทธิ์สำคัญของวัดคือพระประธานในอุโบสถ และพระพุทธรูปที่ชาวบ้านเรียกกันว่า *หลวงพ่อปาน* เดิมทีพระครูมงคลกิจวิบูลได้นำพระพักตร์พระพุทธเจ้าที่หลวงพ่อปาน วัดบางนมโค จังหวัดพระนครศรีอยุธยา ปั้นไว้มาประดิษฐานไว้ในอุโบสถราว พ.ศ. 2488–2532 เพื่อให้ชาวบ้านได้สักการบูชาและบนบานศาลกล่าว 

## รายนามเจ้าอาวาส
* พระอธิการแห (พ.ศ. 2460–2465) 
* พระอธิการแหยม (พ.ศ. 2465–2470) 
* พระอธิการผิว (พ.ศ. 2470–2482) 
* พระอธิการเทียม (พ.ศ. 2482–2488) 
* พระครูมงคลกิจวิบูล (พ.ศ. 2488–2532) 
* พระครูวิมลจันทรวัน (พ.ศ. 2532–2543) 
* พระสมุห์สุคนธ์ สนตจิตโต พ.ศ. 2543 จนถึงปัจจุบัน

## อ้างอิง

มฤคทายวัน
หมวดหมู่:อำเภอบางซ้าย
หวาง ฝู่

**หวาง ฝู่** (; เสียชีวิต 31 พฤษภาคม ค.ศ. 179) เป็นขันทีผู้มีอำนาจในราชสำนักในรัชสมัยพระเจ้าเลนเต้ (漢靈帝 *ฮั่นหลิงตี้*; ครองราชย์ ค.ศ.168–189) แห่งราชวงศ์ฮั่นตะวันออก

## ประวัติ
หลังพระเจ้าเลนเต้ (漢靈帝 *ฮั่นหลิงตี้*) ขึ้นครองราชย์เมื่อ ค.ศ. 168 ขณะมีพระชนมายุ 12 พรรษา เตาบู (竇武 *โต้ว อู่*) บิดาของจักรพรรดินีพันปีหลวงโต้ว เมี่ยว (竇妙) ผู้สำเร็จราชการแทนพระองค์ พยายามจะรวบรวมอำนาจและกวาดล้างกลุ่มขันที เตาบูจึงร่วมมือกับตันผวน (陳蕃 *เฉิน ฝาน*) ในการทูลเกล้าถวายรายชื่อขันทีที่มีอำนาจ 4 คนที่ควรถูกประหารชีวิต ได้แก่ กว่าน ป้า (管霸), ซู คาง (蘇康), เทาเจียด (曹節 *เฉา เจี๋ย*) และหวาง ฝู่ แต่รายชื่อถูกพบโดยจู ยฺหวี่ (朱瑀) ที่เป็นขันทีอีกคน เป็นผลทำให้แผนการกวาดล้างขันทีล้มเหลว และทำให้เตาบูและตันผวนเสียชีวิตในเวลาต่อมา

## อ้างอิง

## บรรณานุกรม
* ฟ่าน เย่ (คริสต์ศตวรรษที่ 5). *[[โฮ่วฮั่นชู]]*. เล่มที่ 77 และ 78

หมวดหมู่:ชาวจีนในคริสต์ศตวรรษที่ 2
หมวดหมู่:ขันทีในยุคราชวงศ์ฮั่น
บะซอพยู

**บะซอพยู** (, ; บางครั้งสะกดเป็น **Ba Saw Pru**, ออกเสียงแบบยะไข่: ; มีอีกพระนามว่า **Kalima Shah**; ค.ศ. 1430–1482) เป็นพระมหากษัตริย์ยะไข่ใน ค.ศ. 1459 ถึง 1482 พระองค์เข้ายึดจิตตะกองใน ค.ศ. 1459 และปราบกบฏที่นั่นใน ค.ศ. 1481 พระองค์สถาปนาการติดต่อทางศาสนากับซีลอนและสร้างวัดมหาโพธิชเวกู แม้ว่าพระองค์จะทรงเป็นที่รักของราษฎรเพราะการปกครองอันชอบธรรม แต่พระองค์ก็ถูกลอบปลงพระชนม์โดยข้ารับใช้ของ มี่นดอ-ลยา พระราชโอรสองค์โต

## พระชนม์ชีพช่วงต้น
บะซอพยูเป็นพระราชโอรสในเจ้าชายคะยีกับเจ้าหญิง ซอปะบา () ทั้งคู่มาจากเชื้อพระวงศ์ล่องเจะ (လောင်းကြက်) ในต้น ค.ศ. 1430 เจ้าชายพยูมีพระอนุชานามบะซอโญ และพระเชษฐา/อนุชาต่างพระราชมารดาอีกหลายพระองค์ แม้ว่าพระองค์จะมีพระเชษฐาต่างมารดา ผู้เป็นพระราชโอรสองค์แรกของมี่นคะยีกับพระมเหสีสามัญชน แต่คู่แข่งหลักในการชิงราชบัลลังก์ของพระองค์คือ มี่นซเว พระเชษฐาซึ่งมีมารดาคือ ซอ ปยินซา ซึ่งเป็นเชื้อพระวงศ์ล่องเจะ และลูกพี่ลูกน้องอันดับแรกของ ซอปะบา ตามพงศาวดารยะไข่ เจ้าชายหนุ่มเป็นนักกีฬา นักธนูและนักแม่นปืนที่เชี่ยวชาญ ภายหลังสมรสกับ Saw Nandi กับ Saw Htin พระองค์มีพระราชโอรสนามดอ-ลยาจาก Saw Nandi และพระราชโอรสสองพระองค์นาม Gamani และ Narapati Sekkya จาก Saw Htin พระองค์มีพระราชธิดาอย่างน้อยสองพระองค์

พระมหากษัตริย์เลือกพยูเป็นรัชทายาทใน ค.ศ. 1458 มี่นซเว เจ้าเมืองล่องเจะ ก่อกบฏ และกลับมาพร้อมกองทัพหนุนจากรัฐฉานแห่งกะเล่ในเดือนพฤศจิกายน ค.ศ. 1458 อย่างไรก็ตาม กองทัพมเยาะอู้เอาชนะการโจมตีได้อย่างง่ายดาย เปิดทางให้ บะซอพยู เป็นรัชทายาทโดยชอบธรรมปราศจากข้อโต้แย้ง

## รัชสมัย

## สวรรคต
แม้ว่ากษัตริย์จะ "ได้รับการยกย่องอย่างสูงจากเพื่อนร่วมชาติ" สำหรับการปกครองอันทรงธรรมของพระองค์ แต่กษัตริย์ก็ถูกลอบปลงพระชนม์โดยข้ารับใช้ของดอ-ลยา พระราชโอรสองค์โต เมื่อวันที่ 5 สิงหาคม ค.ศ. 1482 ดอ-ลยาไม่พอพระทัยกับการตัดสินพระทัยล่าสุดของกษัตริย์ในการแต่งตั้ง Gamani พระอนุชาต่างพระราชมารดาเป็นรัชทายาท พระองค์มีพระชนมายุเพียง 52 พรรษา ดอ-ลยาผู้ปลงพระชนม์พระราชบิดาขึ้นครองราชย์ต่อ

## หมายเหตุ

## อ้างอิง

## บรรณานุกรม
* 
* 
* 
* 

หมวดหมู่:พระมหากษัตริย์แห่งมเยาะอู้
ซูซานา ชาปูตอวา

**ซูซานา ชาปูตอวา** (สโลวัก:**Zuzana Čaputová**) (สกุลเดิม:**Strapáková)** เกิดเมื่อวันที่ 21 มิถุนายน พ.ศ. 2516) เป็นนักการเมืองชาวสโลวาเกีย ทนายความ และยังเป็นนักเคลื่อนไหวด้านสิ่งแวดล้อมที่ดำรงตำแหน่ง ประธานาธิบดีคนที่ 5 ของสโลวาเกีย ตั้งแต่ปี พ.ศ.2562 ถึง พ.ศ.2567 ชาปูตอวาเป็นผู้หญิงคนแรกที่ดำรงตำแหน่งประธานาธิบดีและเป็นประธานาธิบดีที่อายุน้อยที่สุดในประวัติศาสตร์ของสโลวาเกีย โดยได้รับการเลือกตั้งเมื่ออายุ 45 ปี 

ชาปูตอวาเป็นที่รู้จักครั้งแรกจากการชนะการต่อสู้ยาวนานกว่าทศวรรษเพื่อต่อต้านการตั้งหลุมฝังกลบสารพิษในเมืองเปซิโนกที่เป็นบ้านเกิดของเธอ ด้วยเหตุนี้ชาปูตอวาจึงได้รับรางวัลโกลด์แมน เอนไวรอนเมนทัล ไพรซ์ ประจำปี พ.ศ.2559 ต่อมาเธอชนะการเลือกตั้งประธานาธิบดีสโลวาเกียในปี พ.ศ.2562 ด้วยคะแนนเสียง 58% ในการเลือกตั้งรอบสอง เธอไม่ได้ลงสมัครรับเลือกตั้งใหม่ในการเลือกตั้งประธานาธิบดีสโลวาเกียในปี พ.ศ.2567

## ชีวิตช่วงแรกและการศึกษา
ชาปูตอวาเกิดในครอบครัวชนชั้นแรงงานในเมีองบราติสลาวา   เธอเติบโตในเมืองเปซิโนกใกล้ที่อยู่  ซึ่งในพื้นที่เคยเป็นประเทศเชโกสโลวาเกียมาก่อนในช่วงสองทศวรรษแรกของชีวิต ชาปูตอวาเล่าถึงการเลี้ยงดูของเธอว่าเกิดขึ้นใน "บ้านที่เปิดกว้าง"  ชาปูตอวาเรียนที่คณะนิติศาสตร์ มหาวิทยาลัยโคเมนิอุส ในบราติสลาวา  สำเร็จการศึกษาในปี พ.ศ.2539  ระหว่างปี พ.ศ.2541 ถึง พ.ศ.2542 เธอได้สำเร็จหลักสูตรการฝึกอบรม "การจัดการทั่วไป - การจัดการการเปลี่ยนแปลง" และในปี พ.ศ.2542 ได้สำเร็จหลักสูตร ARK - การไกล่เกลี่ย ซึ่งได้รับการรับรองจากกระทรวงศึกษาธิการของสโลวาเกีย 
## ดูเพิ่ม

* รายชื่อหัวหน้ารัฐและรัฐบาลหญิงที่ได้รับการเลือกตั้งและแต่งตั้ง
* รายการการเดินทางระหว่างประเทศโดยซูซานา ชาปูตอวา

## อ้างอิง

## แหล่งข้อมูลอื่น

*  
หมวดหมู่:ประมุขแห่งรัฐที่เป็นสตรี
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2516
กาโชกาวัลโล

**กาโชกาวัลโล** (; ) เป็นเนยแข็งอิตาลีประเภท ปัสตาฟีลาตา () ที่ทำจากนมวัวหรือแกะ ผลิตในแถบอิตาลีตอนใตั โดยเฉพาะแถวเทือกเขาแอพเพนนีน และคาบสมุทรการ์กาโน เนยแข็งชนิดนี้มีลักษณะรูปร่างเหมือนหยดน้ำ และมีรสชาติเหมือนโปรโวโลเนบ่มนาน

## ศัพทมูล
ชื่อภาษาอิตาลี  แปลตรงตัวได้ว่า 'เนยแข็งม้า' เป็นที่เข้าใจกันโดยทั่วไปว่าชื่อนี้มีที่มาจากข้อเท็จจริงที่ว่าเนยแข็งสองรูปแบบจะนำมายึดติดเข้าด้วยกันโดยใช้เชือก และปล่อยให้บ่มโดยวางไว้บน *a cavallo*  คร่อมบนไม้หรือกิ่งไม้แนวนอน

## ประวัติศาสตร์
รูปแบบหนึ่งของกาโชกาวัลโลปรากฏกล่าถึงครั้งแรกเมื่อ 500 ปีก่อนคริสต์กาล โดยฮิปโปกราตีส ในเนื้อหาที่บรรยายถึง "ความฉลาดของคนกรีกในการผลิตเนยแข็ง" โกลูเมลลาบรรยายวิธีการเตรียมและผลิตกาโชกาวัลโลในวรรณกรรมคลาสสิกของเขาที่มีเนื้อหาเกี่ยวกับเกษตรกรรม *De re rustica* (ค.ศ. 35–45) โดยในนั้นได้บรรยายกรรมวิธีที่มช้อย่างแม่นยำ ทำให้กาโชกาวัลโลเป็นหนึ่งในเนยแข็งที่เก่าแก่ที่สุดในโลกที่ทราบกันในปัจจุบัน เนยแข็งประเภทอื่น ๆ ซึ่งมีชื่อใกล้เคียงกับกาโชกาวัลโลยังสามารถพบได้ทั่วไปในอิตาลีใต้และคาบสมุทรบอลข่าน

ในซีซีลี เนยแข็งที่ปัจจุบันรู้จักในชื่อรากูซาโน (Ragusano DOP) หรือในชื่อพื้นถิ่นว่า กาโชกาวัลโลรากูซาโน () ต้องนำเอาคำว่า กาโชกาวัลโล ออกจากชื่อเพื่อให้เนยแข็งชนิดนี้ขึ้นทะเบียน DOP (เครื่องบ่งชี้ทางภูมิศาสตร์ของอิตาลีและสหภาพยุโรป) ได้

## อ้างอิง

## แหล่งอ้างอิง
*
ออแยนเดเยโนว์

**ออแยนเดเยโนว์** (; ) เป็นหนังสือพิมพ์อิสระภาษาเปอร์เซียที่ตีพิมพ์ในประเทศอิหร่าน

## ประวัติและเนื้อหา
*ออแยนเดเยโนว์*เปิดตัวในเดือนสิงหาคม ค.ศ. 2006 โดยมีจุดยืนในด้านปฏิรูป จากนั้นจึงเปิดตัวรุ่นออนไลน์ในเดือนกุมภาพันธ์ ค.ศ. 2007

เพื่อตอบสนองต่อ ''300'' ภาพยนตร์ ค.ศ. 2007 ที่ดัดแปลงจากนวนิยายภาพใน ค.ศ. 1998 ของแฟรงก์ มิลเลอร์ ซึ่งได้รับการวิพากษ์วิจารณ์อย่างกว้างขวางถึงการพรรณนานักรบชาวเปอร์เซียในยุทธการที่เทอร์มอพิลี หน้าแรกของ*ออแยนเดเยโนว์*เขียนไว้ว่า "ภาพยนตร์พรรณาชาวอิหร่านเป็นปีศาจที่ไร้วัฒนธรรม ความรู้สึก หรือความเป็นมนุษย์ ซึ่งไม่คิดอะไรนอกจากการโจมตีประเทศอื่นและฆ่าผู้คน"

## อ้างอิง
ดับเบิลยูเพลส

**ดับเบิลยูเพลส** () เป็นเว็บไซต์ศิลปะพิกเซลแบบร่วมมือที่พัฒนาโดยผู้พัฒนาชาวบราซิลนาม Murilo Matsubara และเปิดตัวในวันที่ 21 กรกฎาคม ค.ศ. 2025 โดยที่ผู้ใช้สามารถแก้ไขแผ่นภาพโดยการเปลี่ยนสีพิกเซลบนแผนที่โลก เว็บไซต์นี้อิงจาก r/place ซึ่งเป็นโครงการความร่วมมือที่โฮสต์บน Reddit 

## ภาพรวม
ผู้ใช้สามารถแก้ไขแผนที่โลกบนแผ่นผ้าออนไลน์ผ่านการเปลี่ยนจุดใดก็ตามในพื้นที่ 4 ล้านล้านตารางพิกเซลที่มีอยู่ ผู้ใช้เริ่มต้นด้วยกลุ่มพิกเซลที่สามารถวางได้จำนวนจำกัดที่ 60 พิกเซล และได้รับคืน 1 พิกเซลที่ใช้ไปทุก ๆ 30 วินาที เมื่อขนาดกลุ่มพิกเซลสูงสุดขยายออกเมื่อผู้ใช้วาดมากขึ้น เว็บไซต์นี้ยังมีกระดานอันดับที่แสดงให้เห็นว่าประเทศและภูมิภาคใดมีพิกเซลมากที่สุด กฎดังกล่าวทำให้เกิดการแย่งชิงกันระหว่างผู้ใช้บ่อยครั้ง โดยที่ผู้วาดแต่ละคนพยายามสร้างภาพของตัวเองให้เสร็จ ซึ่งบางครั้งอาจทำลายภาพก่อนหน้าหรือภาพข้างเคียงได้

ผู้ใช้จะสะสม "droplets" ซึ่งเป็นสกุลเงินพิเศษที่สามารถนำไปใช้ในการเพิ่มจำนวนพิกเซล รับพิกเซลปัจจุบันเพิ่ม เปลี่ยนรูปโปรไฟล์ หรือเพิ่มธงชาติของประเทศที่เลือกลงในโปรไฟล์ได้ การซื้อเหล่านี้มีประโยชน์ต่อการสร้างสรรค์งานศิลปะ เมื่อวางพิกเซลในประเทศที่ผู้ใช้ซื้อธงไว้ พิกเซลร้อยละ 10 ของจุดที่วางพิกเซลจะถูกกู้คืน มีสีทั้งหมด 65 สีให้ผู้ใช้เลือกได้ โดย 31 สีเป็นแบบฟรีทั้งหมด ในขณะที่อีก 34 สีสามารถซื้อด้วย "droplets" ได้

เว็บไซต์นี้ดึงดูดผู้ใช้กว่าล้านรายในสี่วัน ได้รับความนิยมในแพลตฟอร์มอย่าง TikTok, Reddit และ Twitter โดยเฉพาะในบรรดาพลเมืองในประเทศอย่างเยอรมนีและบราซิล เนื่องจากมีผู้ใช้งานพร้อมกันเป็นจำนวนมาก เว็บไซต์จึงประสบปัญหาทางเทคนิคมากมาย ซึ่งทำให้กระดานอันดับถูกบล็อกและป้องกันไม่ให้ผู้ใช้รายใหม่ลงทะเบียนได้ แม้ว่าผู้ใช้ที่มีอยู่แล้วสามารถแก้ไขพื้นที่ได้ก็ตาม ในวันที่ 3 กันยายน ประเทศแรกที่อยู่ในตารางอันดับคือประเทศสหรัฐ โดยกินพื้นที่วาดไว้กว่า 54 ล้านพิกเซล

เมื่อวันที่ 27 สิงหาคม ค.ศ. 2025 ผู้พัฒนาดับเบิลยูเพลสสร้างโพสต์ใน Reddit กล่าวถึงปัญหาต่าง ๆ ของแพลตฟอร์ม รวมถึงการแบนโดยไม่มีเหตุผล การหยุดทำงานของเซิร์ฟเวอร์ และรูปแบบ "pay to win" 

## คำตอบรับ

## อ้างอิง

หมวดหมู่:โครงการความร่วมมือ
หมวดหมู่:วัฒนธรรมอินเทอร์เน็ต
หมวดหมู่:ศิลปะคอมพิวเตอร์
หมวดหมู่:โอเพินสตรีตแมป
หมวดหมู่:อินเทอร์เน็ตมีม
เนยแข็งกาบราเลส

**กาบราเลส** (สเปน: queso de Cabrales, อัสตูเรีย: quesu Cabrales) เป็นบลูชีสที่ผลิตในอัสตูเรียส ประเทศสเปน ทำจากนมวัวไม่พาสเจอร์ไรส์ หรือทำแบบดั้งเดิมโดยใช้นมผสมของนมแกะกับแพะซึ่งจะให้รสที่แรงและเผ็ดร้อนกว่า

นมที่ใช้ในการผลิตกราบาเลสจะต้องมาจากฝูงสัตส์ที่เลี้ยงในเขตการผลิตเล็ก ๆ ในแคว้นอัสตูเรียส ในแถบเทือกเขาปีกอสเดเอวโรปาเท่านั้น

## ลักษณะ
เนยแข็งกราบาเลสจะมีลักษณะคือ:

* ทรวกระบอก สูง 7 ถึง 15 เซนติเมตร เส้นผ่านศูนย์กลางและรูปทรงอาจต่างกันไปตามชนิด
* ขอบ (rind) มีสีเทา บาง คล้ายครีม และมีพื้นที่สีแดงเหลือง
* องค์ประกอบไขมันต่ำกว่า 45% ในส่วนที่แห้ง
* มีความชื้นขั้นต่ำ 30%

## การขาย
ดั้งเดิมแล้ว กราบาเลสจะห่อด้วยใบของพืช *[[Acer pseudoplatanus]]* แบบเปียก อย่างไรก็ตาม ข้อกำหนดด้านการค้าในปัจจุบันบังคับให้จะต้องจำหน่ายโดยห่อในฟอยล์อะลูมิเนียมสีเขียวเข้มที่มีประทับตรา PDO *Queso de Cabrales* กระนั้นแบบที่ห่อด้วยใบไม้ยังคงสามารถพบได้ในแถบที่ผลิตกราบาเลส แต่กระนั้นก็ผลิตในปริมาณไม่มากและไม่ได้ทำเพื่อส่งออก รวมถึงไม่ได้เข้าข่ายสถานะ DO

กราบาเลสขนาด 2.62 กิโลกรัมจากโรงงานบัลฟรีล (Valfríu) ถูกประมูลขายไปด้วยราคา 14,300 ยูโรในปี 2018 ถือเป็นเนยแข็งที่แพงที่สุดในโลกตามบันทึกสถิติโลกกินนิสในเวลานั้น ในปี 2020 สถิตินี้ถูกทำลายด้วยกราบาเลสอีกรูปแบบหนึ่งที่ถูกประมูลไปด้วยราคา 20,500 ยูโร

## อ้างอิง

## แหล่งข้อมูลอื่น
*Klöcker, Harald. Culinaria Spain. Cologne: Könemann Verlagsgesellschaft mbH, 1998.
*Translation of official Spanish DO information
*Translation of DO Cabrales Regulatory Council webpage
*Cabrales info at cheeses.com
*Cabrales info at spanishclub.blog
*Cabrales info at forevercheese.com
พรรคกรีน (ประเทศไทย)

**พรรคกรีน** () (ชื่อย่อ กร.) เป็นพรรคการเมืองไทย ปัจจุบันพงศา ชูแนม เป็นหัวหน้าพรรค พ้วน เพ่งเซ้ง เป็นเลขาธิการพรรค โดยมีแนวคิดทางการเมืองสีเขียวแบบพรรคกรีนของต่างประเทศ

## ประวัติ
พรรคกรีนมีประชุมใหญ่จัดตั้งพรรค เมื่อวันที่ 24 มิถุนายน พ.ศ. 2561 ที่ อำเภอทุ่งสง จังหวัดนครศรีธรรมราช ซึ่งตรงกับวันเปลี่ยนแปลงการปกครองของไทยครบ 86 ปี โดยที่ประชุมมีมติเลือก พงศา ชูแนม ประธานมูลนิธิธนาคารต้นไม้เป็นหัวหน้าพรรคกรีนคนแรกและได้ยื่นจดทะเบียนกับสำนักงานคณะกรรมการการเลือกตั้ง เมื่อวันที่ 26 กันยายน พ.ศ. 2561 มีผู้ร่วมก่อตั้งพรรคครั้งแรกจำนวน 574 คน และรับจดทะเบียนจัดตั้งพรรคกรีนอย่างเป็นทางการในวันที่ 20 ธันวาคม พ.ศ. 2561 โดยมุ่งเน้นเรื่องอนุรักษ์ การอยู่ร่วมกับธรรมชาติและสิ่งแวดล้อม 

พงศา ชูแนม ได้กล่าวไว้ว่า แนวคิดในการตั้งพรรคสาเหตุหนึ่งมาจากการเห็นความล้มเหลวของรัฐบาลในการปฏิรูป โดยมุ่งหวังคะแนนเสียงจากคนที่เบื่อการเมือง ไม่เอาทหาร โดยชูนโยบายสำคัญคือการให้ต้นไม้เป็นทรัพย์สิน และเรื่องที่ดินทำกินของประชาชนที่มีความเท่าเทียมกัน ซึ่งพรรคกรีนที่ก่อตั้งนี้ ไม่ได้มีความเกี่ยวข้องกับกลุ่มกรีน ที่ สุริยะใส กตะศิลา เคยก่อตั้งไว้ และไม่ได้เกี่ยวข้องหรือเป็นเครือข่ายของ กปปส. แต่อย่างใด โดยสมาชิกจะเป็นกลุ่มอนุรักษ์ป่าไม้และกลุ่มชาติพันธุ์ และมีนโยบายที่สอดรับกับพรรคกรีนสากล

## บุคลากร
### กรรมการบริหารพรรค

## บทบาททางการเมือง
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 พรรคกรีนลงสมัครรับเลือกตั้งเป็นครั้งแรก โดยประกาศจุดยืนว่าไม่เอาขั้วฝ่ายสืบทอดอำนาจเผด็จการ คสช. และไม่เอาขั้วฝ่ายประชาธิปไตยจอมปลอม โดยพรรคกรีนได้คะแนนมหาชนทั้งสิ้น 22,662 คะแนน ไม่ได้รับเลือกตั้ง

ในการเลือกตั้งผู้ว่าราชการกรุงเทพมหานคร พ.ศ. 2565 พรรคกรีนได้ส่ง พงศา ชูแนม ลงสมัครรับเลือกตั้ง ปรากฎว่าไม่ได้รับเลือกตั้ง

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 พรรคกรีนได้ลงสมัครรับเลือกตั้งอีกครั้ง โดยมีแคมเปญ คือ "อยากทำให้โลกเย็นลง ชีวิตดีขึ้น" โดยพงศาได้ชูพรรคว่า พรรคกรีนเป็นพรรคสากลระดับโลก ที่ปราศจากการครอบงำของบ้านใหญ่สีเทา จึงหลุดรอดจากการกล่าวถึงของสื่อไทย เราปฏิเสธแสงเงิน แสงทองของสื่อไทย พรรคกรีนได้เบอร์ 15 ไม่ต้องใช้เงินทองสร้างแสงส่องให้เห็น พร้อมพวกการเมืองใต้ระบบทุน และได้ชูนโยบายพรรคอย่างหนึ่ง คือ 10 แผนเศรษฐกิจกรีน เริ่มจากธนาคารต้นไม้ ให้ประชาชนปลูกต้นไม้แล้วนำมาเข้าธนาคารต้นไม้ ตามด้วยการรับรองมูลค่าของต้นไม้ที่ยืนต้นให้เป็นทรัพย์ และยังมีโรงรับจำนำต้นไม้โดยให้ไม้ยืนต้นมีหลักประกันกฎหมายทางธุรกิจ ปรากฎว่าไม่ได้รับเลือกตั้ง

## การเลือกตั้ง
### การเลือกตั้งทั่วไป

### การเลือกตั้งผู้ว่าราชการกรุงเทพมหานคร

## อ้างอิง

## แหล่งข้อมูลอื่น
* 

หมวดหมู่:พรรคกรีน (ประเทศไทย)
หมวดหมู่:พรรคการเมือง
ก
ฟอร์มัจโจดีฟอสซา

**ฟอร์มัจโจดีฟอสซา** (; ) เป็นเนยแข็งอิตาลี มีที่มาจากซอกลลีอาโนอัลรูบีโกเน ในแคว้นฟอร์ลี-เซเซนา ในเอมีลีอา-โรมาญา ในตาลาเมลโล เนยแข็งนี้มีบื่อว่า **อัมบราดีตาลาเมลโล** (Ambra di Talamello)

ฟอร์มัจโจดีฟอสซามีประวัติการผลิตย้อนกลับไปได้ถึงศตวรรษที่ 14 เนยแข็งชนิดนี้จะบ่มให้ได้ที่ (mature) อยู่ภายในตูฟา นานสามเดือน

ในปี 2009 เนยแข็งชนิดนี้ได้รับสถานะ  (DOP) และในปี 2017 มีการคาดการณ์ปริมาณการผลิตต่อปีอยู่ที่ 

## ประวัติศาสตร์
ตามตำนานเล่าว่าเนยแข็งชนิดนี้ถูกค้นพบครั้งแรกโดยบังเอิญ หลังนำเนยแข็งไปขุดหลุมฝังในหลุม (ตูฟา) เพื่อป้องกันเวลาเกิดการรุกราน เช่นเมื่อครั้นชาวซาราเซนรุกราน หรือสมัยสงครามอิตาลีครั้งที่หนึ่ง ในหลุมเหล่านี้ เนยแข็งจะบ่มในสภาวะไร้อากาศ นำไปสู่การหมักแบบแอนแอรอบิก นอกจากนี้ ตามธรรมเนียมแล้ว จะนำเนยแข็งไปบ่มในช่วงกลางถึงปลายเดือนสิงหาคม และขุดออกมาในวันฉลองนักบุญคาเธอริน (25 พฤศจิกายน) ในลักษณะที่เรียกว่าเนยแข็งได้ "ฟื้นคืนชีพมาใหม่"

## การผลิต
ฟอร์มัจโจดีฟอสซามีคสามสัมพันธ์เป็นพิเศษกับซอกลีอาโนในแคว้นฟอร์ลี-เซเซนา บรรดาตูฟาที่ใช้ฟังเพื่อบ่มเนยแข็งนี้อยู่ในลริเวณสามเหลี่ยมระหว่างซอกลีอาโน, ตาลาเมลโล และซันตากาตาเฟลตรีอา

เนยแข็งผลิตโดยใช้นมแพะ, วัว หรือผสม น้อยมากอาจพบใช้นมควายเช่นกัน นมมักจะได้มาในเดือนเมษายนถึงพฤษภาคม ว่ากันว่าเป็นช่วงที่ให้นมที่มีกลิ่นและสารมากกว่า จากนั้นเนยแข็งที่ได้จะนำไปบ่ม (maturing) นาน 20-30 วัน โดยห่อไว้ด้วยผ้าฝ้าย, ลินิน หรือแคนวาส หลังจากครบการบ่มช่วงนี้แล้วนั้นจะนำไปเรียงกันเป็นชั้น ๆ ไว้ในหลุมหรือตูฟา ในช่วงปลายถึงกลางเดือนสิงหาคมตามธรรมเนียม

หลุมห่านี้มีทรงกระบอกทดลอง (flask) ความลึก  และที่ฐานมีเส้นรอบวง  รวมถึงต้องมีอายุอย่างน้อยสิบปี เพื่อให้มีแบคทีเรียอยู่อาศัยอย่างเพียงพอ

## อ้างอิง

หมวดหมู่:เนยแข็งอิตาลี
หนูน้อยเจ้าแคว้นกับแผนพิทักษ์เมือง

เป็นซีรีส์ไลต์โนเวลญี่ปุ่นที่เขียนโดยโซ อากาอิเกะ และวาดภาพประกอบโดยคุริริ เริ่มตีพิมพ์เป็นตอน ๆ บนเว็บไซต์โชเซ็ตสึกะ นิ นาโร ตั้งแต่เดือนพฤษภาคม พ.ศ. 2563 ต่อมาได้ถูกซื้อสิทธิ์โดยสำนักพิมพ์โอเวอร์แลป ซึ่งเริ่มตีพิมพ์ภายใต้ไลน์ โอเวอร์แลป โนเวล ในเดือนกันยายน พ.ศ. 2564 มีการดัดแปลงเป็นมังงะซึ่งวาดโดยวาดภาพโดยมาโร อาโออิโระ เริ่มเผยแพร่บนบริการมังงะ *คอมิก การ์โด* ในเดือนสิงหาคม พ.ศ. 2564 ซีรีส์อนิเมะทางโทรทัศน์ที่ผลิตโดยสตูดิโอนาซ เริ่มออกอากาศตั้งแต่เดือนมกราคมถึงมีนาคม พ.ศ. 2569

## ตัวละคร
; 
: 
; 
: 
; 
: 

## สื่อ
### ไลต์โนเวล
เขียนโดย Sou Akaike ผลงานเริ่มเผยแพร่บนเว็บไซต์โชเซ็ตสึกะ นิ นาโร เมื่อวันที่ 15 พฤษภาคม พ.ศ. 2563
ต่อมา โอเวอร์แลป ได้ซื้อลิขสิทธิ์และตีพิมพ์รวมเล่มพร้อมภาพประกอบโดย คุรุริ ภายใต้สำนักพิมพ์โอเวอร์แลป โนเวล โดยวางจำหน่ายครั้งแรกเมื่อวันที่ 25 กันยายน พ.ศ. 2564 ปัจจุบันออกมาแล้ว 8 เล่ม (ณ เดือนสิงหาคม พ.ศ. 2568) 
ซีรีส์นี้ได้รับลิขสิทธิ์ในอเมริกาเหนือโดย Seven Seas Entertainment

### มังงะ
ฉบับมังงะวาดโดย มาโระ อาโออิโระ เริ่มตีพิมพ์เป็นตอน ๆ ในเว็บไซต์ *คอมิก การ์โด* ของโอเวอร์แลป เมื่อวันที่ 13 สิงหาคม ค.ศ. 2021
ปัจจุบันฉบับรวมเล่ม (ทังโกบง) ออกมาแล้ว 7 เล่ม (ณ เดือนเมษายน พ.ศ. 2568)  มังงะชุดนี้ยังได้รับลิขสิทธิ์ในอเมริกาเหนือโดย Seven Seas Entertainment

### อนิเมะ
มีการประกาศสร้างอนิเมะทีวีซีรีส์ระหว่างการถ่ายทอดสดครั้งแรกของ "Great Overlap Bunko All-Star Gathering Special 2025" เมื่อวันที่ 20 เมษายน พ.ศ. 2568 It is set to premiere in 2026.

## การตอบรับ
ภายในเดือนมีนาคม พ.ศ. 2567 ซีรีส์นี้มียอดจำหน่ายมากกว่า 1 ล้านเล่ม ซีนอกจากนี้ ซีรีส์นี้ยังได้รับการจัดอันดับให้อยู่ในอันดับที่ 3 ใน ประเภททังโกบง ของการประกวด เน็กซ์ ไลต์ โนเวล อวอร์ดส์ 2022

## ดูเพิ่ม
* *[[Isekai Izakaya "Nobu"]]*, ไลต์โนเวลอีกเรื่องที่มีนักวาดคนเดียวกัน
* *[[มาจิกเมกเกอร์ ~ อิเซไก มาโฮ โนะ สึกุริกาตะ ~]]*, ไลต์โนเวลอีกเรื่องที่มีนักวาดคนเดียวกัน

## อ้างอิง



## แหล่งข้อมูลอื่น
*  ที่โชเซ็ตสึกะ นิ นาโร 
*  
*  
*  
* 

หมวดหมู่:นิยายญี่ปุ่นที่ตีพิมพ์ในปี พ.ศ. 2564
หมวดหมู่:มังงะที่ตีพิมพ์ในปี พ.ศ. 2564
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2569
หมวดหมู่:อนิเมะและมังงะที่สร้างจากไลต์โนเวล
หมวดหมู่:อนิเมะและมังงะเกี่ยวกับการกลับชาติมาเกิด
หมวดหมู่:การ์ตูนญี่ปุ่นแนวต่างโลก
หมวดหมู่:นวนิยายและไลต์โนเวลแนวต่างโลก
หมวดหมู่:เว็บคอมิกญี่ปุ่น
หมวดหมู่:ไลต์โนเวล
หมวดหมู่:ไลต์โนเวลที่เผยแพร่ครั้งแรกทางออนไลน์
หมวดหมู่:มิวส์ คอมมิวนิเคชัน
หมวดหมู่:นวนิยายเกี่ยวกับการกลับชาติมาเกิด
หมวดหมู่:การ์ตูนญี่ปุ่นแนวโชเน็ง
หมวดหมู่:โชเซ็ตสึกะ นิ นาโร
หมวดหมู่:เว็บคอมิกที่ได้รับการตีพิมพ์
โยเดียมี้พระยา

**โยเดียมี้พระยา** หรือ **พระมเหสีอยุธยา** (ไม่ปรากฏพระนามเดิม) เป็นพระมเหสีพระองค์หนึ่งในสมเด็จพระนเรศวรมหาราชแห่งอาณาจักรอยุธยา เริ่มรับราชการฝ่ายในหลังจากที่พระเจ้านรธาเมงสอแห่งนพบุรีศรีนครพิงค์เชียงใหม่ อาณาจักรล้านนา พระชนก ยอมสวามิภักดิ์แก่สมเด็จพระนเรศวรมหาราชแห่งกรุงศรีอยุธยา ต่อมาสมเด็จพระนเรศวรมหาราชจึงแต่งตั้งพระนางเป็นพระมเหสี และขอพระราชทานพระราชธิดาซึ่งไม่ปรากฏพระนามของสมเด็จพระนเรศวรมหาราชพระราชทานเป็นพระชายาแก่เมงสาตุลอง ผู้ซึ่งเป็นพระราชโอรสของพระองค์

## พระประวัติ
พระนางเป็นเจ้านายพม่าในราชวงศ์ตองอู เป็นพระราชธิดาของพระเจ้านรธาเมงสอแห่งนพบุรีศรีนครพิงค์เชียงใหม่ อาณาจักรล้านนาภายใต้การปกครองของพม่าในขณะนั้น กับพระนางซินพยูชินเมดอ พระอัครมเหสี พระนามเดิมรวมถึงข้อมูลส่วนพระองค์ไม่ปรากฏว่าได้ให้ประสูติกาลพระราชบุตร หรือสิ้นพระชนม์เมื่อใด 

หลักฐานและเรื่องราวของพระนางปรากฏในโคลงมังทรารบเชียงใหม่ ความว่าเมื่อพระเจ้าเชียงใหม่นรธาเมงสอได้รับการช่วยเหลือจากกรุงศรีอยุธยาเพื่อจัดการปัญหาเมืองขึ้นแข็งเมือง และช่วยป้องกันการรุกรานจากข้าศึก ด้วยการเกื้อกูลกันดังกล่าว ได้สร้างสายสัมพันธ์ทางเครือญาติกับนรธามังสอและสมเด็จพระนเรศวรมหาราช โดยสมเด็จพระนเรศวรมหาราชได้ทรงยกพระราชธิดาให้สมรสกับเมงสาตุลอง ผู้ซึ่งเป็นพระราชโอรสในพระเจ้านรธามังสอ โดยพระเจ้านรธามังสอก็ได้ถวายพระราชธิดาให้เป็นพระมเหสีของสมเด็จพระนเรศวรมหาราชด้วย โดยการมอบพระราชธิดาของพระเจ้านรธามังสอแด่สมเด็จพระนเรศวรมหาราช มีปรากฏในโคลงบทที่ 21 ความว่า 

## พงศาวลี



## อ้างอิง

หมวดหมู่:พระอัครมเหสีกรุงศรีอยุธยา
หมวดหมู่:บุคคลในประวัติศาสตร์กรุงศรีอยุธยา
หมวดหมู่:ราชวงศ์สุโขทัย
หมวดหมู่:ราชวงศ์ตองอู
หมวดหมู่:เจ้าหญิงพม่า
มิสอินเตอร์เนชั่นแนลควีน 2024

**มิสอินเตอร์เนชั่นแนลควีน 2024** () เป็นการประกวดมิสอินเตอร์เนชั่นแนลควีน ครั้งที่ 18 จัดขึ้นที่ทิฟฟานี่โชว์ พัทยา ในเมืองพัทยา จังหวัดชลบุรี ประเทศไทย มีกำหนดจัดการประกวดรอบตัดสินในวันที่ 24 สิงหาคม พ.ศ. 2567โดยในช่วงสุดท้ายของการประกวดโซเรนจ์ เดกเกอร์ จากเนเธอร์แลนด์ ได้สวมมงกุฎและสายสะพายให้คาตาลินา มาร์ซาโน จากเปรูเป็นผู้สืบทอดตำแหน่งเมื่อสิ้นสุดการประกวด

## ผลการประกวด

* § – เข้ารอบ 12 คนสุดท้ายจากรางวัลการแสดงรอบคัดเลือกยอดเยี่ยม  
* ∆ – เข้ารอบ 12 คนสุดท้ายจากรางวัลผู้ทรงอิทธิพลบนโซเชียลยอดเยี่ยม

## รางวัลพิเศษ

### ความสามารถพิเศษยอดเยี่ยม (Best in Talent)

## ผู้เข้าประกวด
ผู้เข้าประกวด 23 คนที่เข้าร่วมประกวดรายการนี้

## ความขัดแย้ง
ผู้เข้าประกวด อีวา ฟอสเตอร์ จากประเทศมาเลเซียได้แสดงความกังวลเกี่ยวกับการประกวด โดยกล่าวหาว่ามีการลำเอียงและขาดความเป็นมืออาชีพ เธอรู้สึกผิดหวังที่ไม่ได้เข้ารอบ 12 คนสุดท้าย ทั้งที่ทำผลงานได้โดดเด่นโดยเฉพาะในการประกวดรอบชุดราตรี ฟอสเตอร์ยังกล่าวว่าผู้เข้าประกวดคนอื่น ๆ รวมถึงตัวแทนจากประเทศอินโดนีเซียและอินเดียมีความกังวลเช่นเดียวกันว่าการแข่งขันได้รับอิทธิพลจากปัจจัยที่อยู่นอกเหนือความสามารถ หลังจากเกิดกระแสวิพากษ์วิจารณ์จากถ้อยแถลง ฟอสเตอร์ได้ออกมาโพสต์ขอโทษ โดยเฉพาะประชาชนชาวไทย ในคำขอโทษนั้น ฟอสเตอร์แสดงความเสียใจอย่างสุดซึ้งต่อความเข้าใจผิดหรือความไม่พอใจที่การกระทำของเธอที่ก่อให้เกิดขึ้น

## หมายเหตุ

## อ้างอิง

## แหล่งข้อมูลอื่น
* 

หมวดหมู่:มิสอินเตอร์เนชั่นแนลควีน
หมวดหมู่:มิสอินเตอร์เนชั่นแนลควีนแบ่งตามปี
หมวดหมู่:การประกวดความงามในปี พ.ศ. 2567
หมวดหมู่:ประเทศไทยในปี พ.ศ. 2567
ยมคิปปูร์

**ยมคิปปูร์** (, ) เป็นวันศักดิ์สิทธิ์ที่สุดในรอบปีของศาสนายูดาห์ โดยจะจัดขึ้นในวันที่ 10 ของเดือนทิชรี ซึ่งเป็นเดือนที่หนึ่งตามปฏิทินยิว ซึ่งจะตรงกับช่วงปลายเดือนกันยายนหรือต้นเดือนตุลาคมในแต่ละปี

สำหรับชาวยิวที่นับถืออย่างเคร่งครัด วันยมคิปปูร์นั้นจะเน้นไปที่การไถ่บาปและการสำนึกผิดเป็นหลัก โดยจะมีการปฏิบัติที่สำคัญคือการอดอาหารและการบำเพ็ญตบะ (การฝึกตน) ตลอดทั้งวัน ควบคู่ไปกับการสวดมนต์อย่างยาวนาน (มักจะทำที่โบสถ์ยิว) และสารภาพบาป อย่างไรก็ตาม ศาสนายูดาห์บางนิกาย เช่น ศาสนายูดาห์นิกายฟื้นฟู จะให้ความสำคัญกับการไถ่บาปน้อยลง แต่จะไปมุ่งเน้นที่เป้าหมาย ความสำเร็จ และการตั้งปณิธานประจำปีของแต่ละคนแทน

นอกจากนี้ ยมคิปปูร์ยังเป็นหนึ่งในสองวันสำคัญของเทศกาลวันศักดิ์สิทธิ์อันสูงส่ง (High Holy Days) ของศาสนายูดาห์ร่วมกับวันโรชฮาชานาห์ซึ่งเป็นวันขึ้นปีใหม่ของชาวยิว อีกทั้งยังเป็นวันสุดท้ายของสิบวันแห่งการสำนึกผิด (Ten Days of Repentance) อีกด้วย

หมวดหมู่:หนังสือเลวีนิติ
เทวดาพระเคราะห์จีน

**แชกุน** (; เทพกลุ่มดวงดาว) ในลัทธิเต๋าดวงดาวต่าง ๆ นั้นปรากฏเทวภาพผู้คุ้มครองวัตถุทางดาราศาสตร์รวมถึงดวงดาวและพระเคราะห์ต่าง ๆ ตัวอย่าง ในหนังสือ “ไซอิ๋ว” ของอู๋ เฉิงเอินกล่าวถึงพระโห้ยเต็กแชกุ้นให้ช่วยปราบอสูรหรือปีศาจด้วยเทวอำนาจของพระองค์

## เทพเจ้าแห่งดวงดาวในลัทธิเต๋า
*ปักเต้าแชกุง เทพเจ้าดาวเหนือ
*หน่ำเต้าแชกุง เทพเจ้าดาวใต้
*ซีเต้าแชกุง เทพเจ้าดาวตะวันตก
*ตงเต้าแชกุง เทพเจ้าดาวตะวันออก
*จงเต้าแชกุง เทพเจ้าดาวกลาง
*ไท้เอี้ยงแชกุน เทวดาพระอาทิตย์
*ไท้อิมแชกุน เทพธิดาพระจันทร์
*หลัวหัวแชกุง (羅㬋星君) พระราหู
*จี่ตั่วแชกุง (計都星君) พระเกตุ
*ไท้ส่วยแชกุน เทพดวงดาวผู้คุ้มครองดวงชะตา 60 องค์
*กิมเต็กแชกุง (เป็นที่รู้จักในพระนาม ไท้แปะกิมแช) เทวดาพระศุกร์และธาตุทอง
*บักเต็กแชกุง เทวดาพระพฤหัสบดีหรือพระพนัสบดี
*จุ้ยเต็กแชกุง เทวดาพระพุธหรือเจ้าพ่อพระคงคา
*หวยเต็กแชกุง เทวดาพระอังคารหรือเจ้าพ่อพระเพลิง
*โถวเต็กแชกุง เทวดาพระเสาร์หรือพระภูมิเทวดา
*จูอีซิงจวิน เทพดาวอาภรณ์ชาด
*ขุยซิงแชกุง เทพดาวไถ
*เหล่งเต็กแชกุง เทพดาวมังกร 
*เยฺว่เหล่าแชกุง เทวดาพระจันทร์หรือพระกามเทพจีน

## อ้างอิง

## ดูเพิ่ม
*กิ่วอ้วงฮุกโจ้ว
*หน่ำเต้าแชกุน
*เต้าบ้อหงวนกุน
*หลี่โต้ว (禮斗)

หมวดหมู่:เทพเจ้าจีน
หมวดหมู่:โหราศาสตร์
จาฤกรติชา

**จาฤกรติชา** เป็นละครโทรทัศน์ไทยปี พ.ศ. 2568 กำกับโดยณัชชานิษฐ์ จิระรุ่งโรจน์ นำแสดงโดยสพล อัศวมั่นคงและสาริน รณเกียรติ ดัดแปลงจากนวนิยายชื่อเดียวกันของ พลอยพิชา (P.PICHA) และผลิตโดยจีเอ็มเอ็มทีวีร่วมกับชลลัมพี โปรดักชั่น ถูกประกาศให้เป็นหนึ่งในละครโทรทัศน์ของจีเอ็มเอ็มในปี พ .ศ. 2568 ในงาน "GMMTV2025: RISING THE WAVE" ที่จัดขึ้นเมื่อวันที่ 26 พฤศจิกายน พ.ศ. 2567 ออกอากาศทางช่องจีเอ็มเอ็ม 25และเน็ตฟลิกซ์ตั้งแต่วันที่ 20 มิถุนายน ถึง 5 กันยายน พ.ศ. 2568

## เรื่องย่อ
รติ (สาริน รณเกียรติ) ได้เดินทางกลับมายังสยามในรอบ 20 ปีในฐานะล่ามของคณะทูตฝรั่งเศส ทำให้เขาได้พบกับ ธีรธรณ์ (สพล อัศวมั่นคง) ปลัดทูลฉลองกระทรวงธรรมการ พวกเขาตกหลุมรักกันตั้งแต่แรกเห็น และเมื่อพวกเขาใกล้ชิดกันมากขึ้น ความรู้สึกที่พวกเขามีต่อกันก็ยิ่งชัดเจนมากขึ้น อย่างไรก็ตาม พวกเขาต้องปกปิดมันไว้ท่ามกลางอุปสรรคมากมายที่รายล้อมพวกเขาอยู่ เช่นเดียวกับ เมฆ (ธนบูรณ์ เกียรตินิรันดร์) หนุ่มกรรมกรและ นายน้อยเดช (ธราธร จันทรวรกาญจน์)

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์ไทยแนวชีวิตที่เกี่ยวข้องกับแอลจีบีทีในคริสต์ทศวรรษ 2020
หมวดหมู่:ละครโทรทัศน์ไทยในปี พ.ศ. 2568
หมวดหมู่:ละครโทรทัศน์แนวชีวิตไทย
หมวดหมู่:ละครโทรทัศน์โดยจีเอ็มเอ็มทีวี
หมวดหมู่:ละครโทรทัศน์ช่องจีเอ็มเอ็ม 25
หมวดหมู่:ละครโทรทัศน์แนวประวัติศาสตร์ไทย
หมวดหมู่:ละครโทรทัศน์แนวรักไทย
หมวดหมู่:ละครชายรักชายไทย
นิก เดรก

**นิโคลัส รอดนีย์ เดรก** (; 19 มิถุนายน ค.ศ. 1948 – 25 พฤศจิกายน ค.ศ. 1974) เป็นนักร้อง นักแต่งเพลง และนักดนตรีชาวอังกฤษ เดรกเป็นนักกีตาร์อะคูสติกที่ประสบความสำเร็จ ได้เซ็นสัญญากับไอแลนด์เรเคิดส์ เมื่ออายุ 20 ปี ขณะที่ยังเป็นนักศึกษาอยู่ที่มหาวิทยาลัยเคมบริดจ์ อัลบั้มแรกของเขา *[[Five Leaves Left]]* วางจำหน่ายในปี 1969 และตามมาด้วยอัลบั้มอีกสองอัลบั้มคือ *[[Bryter Layter]]* (1971) และ *[[Pink Moon]]* (1972) แม้ว่าเพลงของเดรกจะไม่สามารถเข้าถึงกลุ่มผู้ฟังได้อย่างกว้างขวางในช่วงชีวิตอันสั้นของเขา แต่ดนตรีของเขาก็ได้รับเสียงชื่นชมจากนักวิจารณ์ และในภายหลังก็ได้รับการยอมรับอย่างกว้างขวางมากขึ้นหลังจากที่เขาเสียชีวิตแล้ว

เดรกป่วยเป็นโรคซึมเศร้าและมีความลังเลที่จะแสดงต่อหน้าผู้ชมสด หลังจากเสร็จสิ้นการแสดง *Pink Moon* เขาก็ถอนตัวจากทั้งการแสดงและการบันทึกเสียง โดยกลับไปอยู่บ้านพ่อแม่ของเขาในชนบทที่วอริกเชอร์ วันที่ 25 พฤศจิกายน 1974 เดรกเสียชีวิตขณะมีอายุ 26 ปี เนื่องจากได้รับยาแก้ซึมเศร้าเกินขนาด

## อ้างอิง

หมวดหมู่:ศิลปินสังกัดไอแลนด์เรเคิดส์
หมวดหมู่:บุคคลที่เสียชีวิตในปี พ.ศ. 2517
หมวดหมู่:บุคคลที่เกิดในปี พ.ศ. 2491
หมวดหมู่:นักดนตรีชาวอังกฤษ
หมวดหมู่:นักร้องอังกฤษ
กูเร็สซาเร

**กูเร็สซาเร** (Kuressaare) เป็นเมืองบนเกาะซาเรมาในประเทศเอสโตเนีย เป็นศูนย์กลางการปกครองของเทศบาลซาเรมาและเป็นที่ตั้งเทศมณฑลของเทศมณฑลซาเร กูเร็สซาเรเป็นเมืองที่อยู่ทางตะวันตกสุดของเอสโตเนีย ประชากรที่บันทึกไว้ ณ วันที่ 1 มกราคม ค.ศ. 2024 อยู่ที่ 13,185 คน

เมืองนี้ตั้งอยู่บนชายฝั่งทางใต้ของเกาะซาเรมา หันหน้าไปทางอ่าวรีกาของ ทะเลบอลติก และมีสนามบินกูเร็สซาเรและมีท่าเรือยอตช์กูเร็สซาเร

## อ้างอิง

หมวดหมู่:เมืองในประเทศเอสโตเนีย
วิลยันตี

**วิลยันตี** (, , , , ) เป็นเมืองและเทศบาลทางตอนใต้ของประเทศเอสโตเนีย มีประชากร 17,255 คน ในปี ค.ศ. 2024 วิลยันตี
เป็นเมืองหลักของเทศมณฑลวิลยันตี และตั้งอยู่ในตำแหน่งทางภูมิศาสตร์ระหว่างเมืองใหญ่สองเมืองของเอสโตเนีย คือ ปาร์นูและตาร์ตู มีการกล่าวถึงเมืองนี้ครั้งแรกในปี 1283 เมื่อได้รับพระราชทานกฎบัตรเมืองโดยวิลเฮล์ม ฟอน เอนดอร์ป เมืองนี้ได้เป็นสมาชิกของสันนิบาตฮันเซอในช่วงต้นศตวรรษที่ 14 และเป็นหนึ่งในห้าเมืองและเทศบาลของเอสโตเนียในสันนิบาต 

## ภูมิศาสตร์
left|thumb|220x220px|โรงเรียนวัฒนธรรมวิลยันตี
right|thumb|220x220px|ทะเลสาบปาลา (เดิมเรียกอ่างเก็บน้ำวาโลยา) ในเมืองวิลยันตี
เมืองวิลยันตีตั้งอยู่บนชายฝั่งตะวันตกเฉียงเหนือของ ทะเลสาบวิลยันตี ซึ่งตั้งอยู่ในหุบเขาแก่าแก่โบราณ 

มีพื้นที่สีเขียวนับเป็นปริมาณ 27% ของพื้นที่เมืองทั้งหมด พื้นที่สีเขียวสาธารณะกินบริเวณประมาณ 418 เฮกตาร์ ในจำนวนนั้นมีพื้นที่ที่เป็นสวนสาธารณะ 92 เฮกตาร์ พื้นที่สีเขียวที่กว้างใหญ่ที่สุดคือสวนปราสาทซึ่งได้รับการคุ้มครองทางธรรมชาติ ที่สมควรออกชื่ออีกได้แก่สวนวาโลยา สวนคีเก และสวนอูเวสกี  

พันธุ์ไม้หลักในเมืองวิลยันตีมี ต้นโอ๊ก ต้นมะนาว ต้นเบิร์ช และ ต้นสน ถนนที่มีต้นไม้เรียงรายงดงามที่สุดคือถนนมารามา (ตั้งชื่อตาม ออกัสต์ มารามา อดีตนายกเทศมนตรีเมืองวิลยานดีสองสมัย) และถนนเลมบิตู พันธุ์ไม้นำเข้าที่พบได้ เช่น ต้นสนอเมริกัน พบได้ที่ถนนโคเลอร์ และ ต้นสนดักลาส พบได้ที่ถนนอูส
## อ้างอิง

หมวดหมู่:เมืองในประเทศเอสโตเนีย
เมืองไทย คัพ 2568–69

การแข่งขัน **ไทยลีกคัพ 2568–69** (หรือ **เมืองไทย คัพ 2568–69** ตามชื่อผู้สนับสนุนหลัก) เป็นการแข่งขันฟุตบอลไทยลีกคัพ ซึ่งเป็นการแข่งขันฟุตบอลถ้วยอาชีพระดับรองจากไทยเอฟเอคัพ โดยจัดการแข่งขันแบบแพ้คัดออก จัดขึ้นโดยสมาคมกีฬาฟุตบอลแห่งประเทศไทย ในพระบรมราชูปถัมภ์ ร่วมกับบริษัท ไทยลีก จำกัด และการกีฬาแห่งประเทศไทย โดยมีผู้สนับสนุนหลักได้แก่ บริษัท เมืองไทยประกันชีวิต จำกัด (มหาชน) และ บริษัท เมืองไทยประกันภัย จำกัด (มหาชน)
## ปฏิทินการแข่งขัน

## รอบการแข่งขัน
### รอบคัดเลือกรอบแรก
การจับสลากประกบคู่มีขึ้นในวันที่ 25 กันยายน 2568 โดยมีทั้งหมด 22 สโมสรจากไทยลีก 3 ที่เข้าร่วมการแข่งขันในรอบคัดเลือกรอบแรก ซึ่งแข่งกันแบบแบ่งโซน 6 โซน โดยจะคัดเลือกจาก 22 สโมสรให้เหลือ 11 สโมสรเพื่อเข้าแข่งขันในรอบคัดเลือกรอบสอง การแข่งขันในรอบคัดเลือกรอบแรกมีขึ้นในวันที่ 7–8 ตุลาคม 2568

#### โซนภาคเหนือ

#### โซนภาคตะวันออกเฉียงเหนือ

#### โซนภาคกลาง

#### โซนภาคตะวันออก

#### โซนภาคตะวันตก

#### โซนภาคใต้

### รอบคัดเลือกรอบสอง
สโมสรที่ผ่านเข้ารอบจากรอบคัดเลือกรอบแรก 25 สโมสร จะเข้าไปเจอกับสโมสรที่ชนะผ่านอีก 13 สโมสร ในรอบคัดเลือกรอบสอง โดยจะคัดเลือกจาก 38 สโมสรให้เหลือ 18 สโมสรเพื่อเข้าแข่งขันกับสโมสรจากไทยลีก 2 ในรอบเพลย์ออฟต่อไป การแข่งขันในรอบคัดเลือกรอบสองมีขึ้นในวันที่ 21–22 ตุลาคม 2568

#### โซนภาคเหนือ

#### โซนภาคตะวันออกเฉียงเหนือ

#### โซนภาคตะวันออก

#### โซนภาคกลาง

#### โซนภาคตะวันตก

#### โซนภาคใต้

### รอบเพลย์ออฟ
สโมสรที่ผ่านเข้ามาจากรอบคัดเลือกรอบสอง 18 สโมสร รวมกับสโมสรจากไทยลีก 2 จำนวน 14 สโมสร รวมเป็น 32 สโมสร การจับสลากประกบคู่มีขึ้นในวันที่ 12 กันยายน 2568 โดยสโมสรที่ผ่านเข้ามาจากรอบคัดเลือก 16 สโมสร จะได้สิทธิ์เป็นเจ้าบ้าน ส่วนสโมสรที่ผ่านเข้ามาจากรอบคัดเลือกอีก 2 สโมสร จะเป็นทีมเยือน การแข่งขันในรอบเพลย์ออฟจะมีขึ้นในวันที่ 26 และ 27 พฤศจิกายน 2568

### รอบ 32 ทีมสุดท้าย
สโมสรที่ผ่านเข้ามาจากรอบเพลย์ออฟ 16 สโมสร รวมกับสโมสรจากไทยลีก จำนวน 16 สโมสร รวมเป็น 32 สโมสร การจับสลากประกบคู่มีขึ้นในวันที่ 4 ตุลาคม 2568 โดยสโมสรที่ผ่านเข้ามาจากรอบเพลย์ออฟ จะได้สิทธิ์เป็นเจ้าบ้าน ส่วนสโมสรจากไทยลีก จะเป็นทีมเยือน การแข่งขันในรอบ 32 ทีมสุดท้ายจะมีขึ้นในวันที่ 27 และ 28 ธันวาคม 2568

## สถิติ

## ดูเพิ่ม

## อ้างอิง

หมวดหมู่:ฟุตบอลไทยในปี พ.ศ. 2568
หมวดหมู่:ฟุตบอลไทยในปี พ.ศ. 2569
สู้มิสู้ก็เละ สุมิเระจัง

เป็นซีรีส์มังงะญี่ปุ่นที่เขียนและวาดภาพประกอบโดยซาโตมิ U เรื่องนี้ได้รับการตีพิมพ์ครั้งแรกในรูปแบบวันช็อตในเดือนมีนาคม พ.ศ. 2566 ก่อนที่จะเริ่มลงพิมพ์เป็นตอนๆ ในนิตยสาร*[[ยังแมกกาซีนรายสัปดาห์]]*ของโคดันชะในเดือนมกราคม พ.ศ. 2567 ซีรีส์นี้ได้รับการรวบรวมตีพิมพ์เป็นเล่มจำนวน 9 เล่ม ณ เดือนมีนาคม พ.ศ. 2569 ได้รับการแปลและตีพิมพ์เป็นภาษาไทยโดยสำนักพิมพ์เฟิร์ส เพจ โปร

## ตัวละคร
;
:
:ตัวละครหลัก เธอเป็นอดีตไอดอลวัย 31 ปี ที่อาศัยอยู่คนเดียวในอพาร์ตเมนต์โทรมๆ ก่อนหน้านี้เธอเคยเป็นหัวหน้าวง First Lovers แต่ได้ออกจากวงการเนื่องจากวงไม่ประสบความสำเร็จ เธอเป็นคนติดเหล้าและสูบบุหรี่จัด เธออยู่บ้านเฉยๆ นอกจากทำงานพาร์ทไทม์ที่ร้านสแน็คบาร์ เนื่องจากรายได้ของเธอต่ำ ป้ามิกะ ซึ่งเป็นแม่ของยูเซย์ จึงเป็นผู้ออกค่าใช้จ่ายให้เธอ เธอเดินทางด้วยสกู๊ตเตอร์เก่าๆ
;
:
:นักเรียนมัธยมปลายและลูกพี่ลูกน้องของสุมิเระ เขารู้เรื่องอดีตของสุมิเระและพยายามตามหาของเก่าของเธอ โดยเชื่อว่าความล้มเหลวในอาชีพไอดอลของเธอเกิดจากการบริหารจัดการที่ผิดพลาด ไม่ใช่ความผิดของเธอเอง เขาสนับสนุนให้เธอเป็นโดจินไอดอลเพื่อหารายได้เพิ่ม
;
:อดีตสมาชิกวงไอดอลของสุมิเระ
;
:
:อดีตสมาชิกวงไอดอลของซูมิเระ หลังจากวงยุบวง เธอได้ผันตัวมาเป็นนักเขียนการ์ตูนโดจินภายใต้นามปากกาว่า 
;
:เป็นคอสเพลย์เยอร์และนางแบบกราเวียร์ ผู้อำนวยการและผู้ก่อตั้งแฟม เฟอทาล โปรดักชัน เธอเสนอตัวร่วมงานกับซูมิเระ
;
:แม่ของยูเซย์และมาม่าของร้านสแน็คบาร์ที่สุมิเระทำงานพาร์ทไทม์

## สื่อสิ่งพิมพ์
*สู้มิสู้ก็เละ สุมิเระจัง*เขียนและวาดภาพประกอบโดยซาโตมิ U *เริ่ม*ตีพิมพ์ครั้งแรกในรูปแบบวันช็อตในเดือนมีนาคม พ.ศ. 2566 ก่อนจะเริ่มลงพิมพ์เป็นตอนๆ ในนิตยสาร*[[ยังแมกกาซีนรายสัปดาห์]]*ของโคดันชะในเดือนมกราคม พ.ศ. 2567 ซีรีส์นี้ได้รับการรวบรวมตีพิมพ์เป็นเล่ม(*[[ทังโกบง]]*)จำนวน 9 เล่ม ณ เดือนมีนาคม พ.ศ. 2569 วิดีโอโปรโมตโดยฮิโรมิ อิงาราชิได้ให้เสียงพากย์ตัวละครซูชิ คาร์มา ได้รับการเผยแพร่ในเดือนธันวาคม พ.ศ. 2567 เพื่อโปรโมตเล่มที่ 4 มังงะเรื่องนี้ได้มีการคอลแลปส์กับเรื่อง*[[รุ่นพี่โนอาเป็นเพื่อนผมครับ]]*และได้รับการเผยแพร่ในเดือนเดียวกัน สำนักพิมพ์เฟิร์ส เพจ โปรได้ประกาศเป็นผู้ถือลิขสิทธิ์ในฉบับภาษาไทยเมื่อ 1 เมษายน พ.ศ. 2568

## ผลตอบรับ
ซีรีส์นี้ได้รับการเสนอชื่อเข้าชิงรางวัลมังงะถัดไป ครั้งที่ 11 ในประเภทมังงะตีพิมพ์ในปี พ.ศ. 2568 และได้อยู่ในอันดับที่ 5

## ดูเพิ่ม
**[[มื้อนี้คุณพี่สาวขอจัดให้]]* มังงะอีกเรื่องจากผู้เขียนคนเดียวกัน

## อ้างอิง

## แหล่งข้อมูลอื่น
*  
*  
* 

หมวดหมู่:มังงะที่ตีพิมพ์ในปี พ.ศ. 2567
หมวดหมู่:ไอดอลญี่ปุ่นในอนิเมะและมังงะ
หมวดหมู่:มังงะของสำนักพิมพ์โคดันชะ
หมวดหมู่:การ์ตูนญี่ปุ่นแนวเซเน็ง
หมวดหมู่:เฟิร์ส เพจ โปร
เดนเวอร์การ์เดียน

***เดนเวอร์การ์เดียน*** () เป็นเว็บไซต์ข่าวปลอม ที่กลายเป็นที่รู้จักจากเรื่องราวยอดนิยมที่ไม่ใช่เรื่องจริงเกี่ยวกับฮิลลารี คลินตันโพสต์บนเว็บไซต์ในวันที่ 5 พฤศจิกายน ค.ศ. 2016 สามวันก่อนการเลือกตั้งสหรัฐ ค.ศ. 2016 ที่เธอแพ้ เรื่องราวที่มีชื่อว่า "เจ้าหน้าที่เอฟบีไอสงสัยการรั่วไหลของอีเมลฮิลลารี พบเสียชีวิตในคดีฆาตกรรมและฆ่าตัวตาย" ("FBI Agent Suspected In Hillary Email Leaks Found Dead In Apparent Murder-Suicide") กล่าวหาว่าเจ้าหน้าที่เอฟบีไอที่กำลังสืบสวนคลินตันถูกพบเสียชีวิตในเหตุเพลิงไหม้บ้านในรัฐแมริแลนด์ เรื่องราวนี้ถูกแชร์ผ่านเฟสบุ๊ก (แหล่งข่าวของ "ผู้ใหญ่สหรัฐร้อยละ 44") มากกว่าครึ่งล้านครั้ง แลได้รับการแสดงผลมากกว่า 15.5 ล้านครั้ง ตามเรื่องราวในหนังสือพิมพ์ *[[เดนเวอร์โพสต์]]* เกี่ยวกับ *เดนเวอร์การ์เดียน* และบทความของคลินตัน
*ในขณะที่"เดอะการ์เดียน"อ้างว่าเป็นแหล่งข่าวที่"เก่าที่สุด"ของเดนเวอร์ โดเมนเว็บได้รับการจดทะเบียนครั้งแรกเพียงไม่กี่เดือนก่อนในเดือนกรกฎาคม ค.ศ. 2016;
*เรื่องราวเกี่ยวกับคลินตันดูเหมือนจะเป็นบทความเดียวบนเว็บไซต์ (เป็น "เรื่องราวเดียวที่ปรากฏภายใต้หัวข้อ "ข่าว" และหัวข้ออื่น ๆ ทั้งหมดแสดงข้อผิดพลาด"); 
*แม้ว่าเรื่องราวจะอ้างอิงคำพูดของ "แพท เฟรเดอริก หัวหน้าตำรวจวอล์กเกอร์วิลล์" แต่กลับไม่มีที่ตั้งของวอล์กเกอร์วิลล์ รัฐแมริแลนด์ แม้ว่าจะมีวอล์กเกอร์สวิลล์ รัฐแมริแลนด์ แต่เมืองนี้ไม่มีกรมตำรวจ ที่อยู่ของห้องข่าว "เดอะการ์เดียน" ที่ระบุไว้ในเว็บไซต์นั้น แท้จริงแล้วคือลานจอดรถ

เว็บไซต์นี้จดทะเบียนโดยไม่เปิดเผยตัวตนและสร้างขึ้นโดยใช้ WordPress แต่ผู้สืบสวนที่ทำงานให้กับ National Public Radio พบว่าเว็บไซต์นี้ดำเนินการโดย Jestin Coler ผู้ก่อตั้งและซีอีโอของ Disinfomedia และเจ้าของเว็บไซต์ข่าวปลอมอื่น ๆ หลายแห่ง ณ วันที่ 27 มีนาคม 2017 เว็บไซต์นี้ยังคงมีอยู่ แต่ไม่มีข่าวสารหรือเนื้อหาอื่นใด (14248756)

## อ้างอิง

หมวดหมู่:เว็บไซต์ข่าวปลอม
วรโชติ สุคนธ์ขจร

**วรโชติ สุคนธ์ขจร**  (เกิด 15 มกราคม พ.ศ. 2509)  เป็นนักการเมืองชาวไทย อดีตรัฐมนตรีช่วยว่าการกระทรวงสาธารณสุข ในรัฐบาลอนุทิน ชาญวีรกูล และเป็นสมาชิกสภาผู้แทนราษฎรจังหวัดเพชรบูรณ์ สังกัดพรรคภูมิใจไทย

## ประวัติ
วรโชติ เกิดเมื่อวันที่ 15 มกราคม พ.ศ. 2509 ที่ตำบลดงขุย อำเภอชนแดน จังหวัดเพชรบูรณ์ เป็นบุตรนายเช็ง สุคนธ์ขจร กับนางกิมเจียง สุคนธ์ขจร

สำเร็จการศึกษาระดับปริญญาตรี คณะศิลปศาสตร์ สาขาการพัฒนาชุมชน จากมหาวิทยาลัยราชภัฏเพชรบูรณ์ เมื่อปี พ.ศ. 2545 และระดับปริญญาโท คณะรัฐประศาสนศาสตร์ จากมหาวิทยาลัยเวสเทิร์น เมื่อปี พ.ศ. 2554

## การทำงาน
วรโชติ เข้าสู่การเมืองโดยเป็นสมาชิกสภาองค์การบริหารส่วนจังหวัดเพชรบูรณ์ พ.ศ. 2543 เป็นรองประธานสภาองค์การบริหารส่วนจังหวัดเพชรบูรณ์ พ.ศ. 2543–2547 และเป็นประธานสภาองค์การบริหารส่วนจังหวัดเพชรบูรณ์ ตั้งแต่ พ.ศ. 2551–2566 ต่อมาได้ลงสมัครรับเลือกตั้งสมาชิกสภาผู้แทนราษฎรจังหวัดเพชรบูรณ์ และได้รับเลือกตั้ง

ในเดือนกันยายน พ.ศ. 2568 เขาได้รับการแต่งตั้งเป็นรัฐมนตรีช่วยว่าการกระทรวงสาธารณสุข ในรัฐบาลอนุทิน

### สมาชิกสภาผู้แทนราษฎร
วรโชติ สุคนธ์ขจร ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดเพชรบูรณ์ สังกัดพรรคพลังประชารัฐ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 จังหวัดเพชรบูรณ์ สังกัดพรรคภูมิใจไทย

## เครื่องราชอิสริยาภรณ์

## อ้างอิง

## แหล่งข้อมูลอื่น

หมวดหมู่:บุคคลจากอำเภอชนแดน
หมวดหมู่:นักการเมืองจากจังหวัดเพชรบูรณ์
หมวดหมู่:สมาชิกสภาผู้แทนราษฎรจังหวัดเพชรบูรณ์
หมวดหมู่:นักการเมืองพรรคพลังประชารัฐ
หมวดหมู่:นักการเมืองพรรคภูมิใจไทย
หมวดหมู่:บุคคลจากมหาวิทยาลัยราชภัฏเพชรบูรณ์
หมวดหมู่:บุคคลจากมหาวิทยาลัยเวสเทิร์น
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ท.ม.
ศศิธร กิตติธรกุล

นายกองเอก **ศศิธร กิตติธรกุล** (เกิด 5 กุมภาพันธ์ พ.ศ. 2522)  เป็นนักการเมืองชาวไทย อดีตรัฐมนตรีช่วยว่าการกระทรวงมหาดไทย ในรัฐบาลอนุทิน ชาญวีรกูล 1และอดีตนายกสมาคมธุรกิจการท่องเที่ยวจังหวัดกระบี่ เป็นบุตรสาวสมศักดิ์ กิตติธรกุล นายกองค์การบริหารส่วนจังหวัดกระบี่

## ประวัติ
ศศิธร เกิดเมื่อวันที่ 5 กุมภาพันธ์ พ.ศ. 2522 ที่ตำบลเขาคราม อำเภอเมืองกระบี่ จังหวัดกระบี่ เป็นบุตรนายสมศักดิ์ กิตติธรกุล นายกองค์การบริหารส่วนจังหวัดกระบี่ กับนางวนิดา กิตติธรกุล

สำเร็จการศึกษาระดับปริญญาตรีวิทยาศาสตรบัณฑิต สาขาการเงินและการค้าระหว่างประเทศ จากมหาวิทยาลัยลุยเซียนาสเตด สหรัฐอเมริกา และระดับปริญญาโทบริหารธุรกิจมหาบัณฑิต สาขาการจัดการห่วงโซ่อุปทาน จากมหาวิทยาลัยลาเวิร์น สหรัฐอเมริกา

## การทำงาน
ในเดือนกันยายน พ.ศ. 2568 เธอได้รับการแต่งตั้งเป็นรัฐมนตรีช่วยว่าการกระทรวงมหาดไทย ในรัฐบาลอนุทิน

### สมาชิกสภาผู้แทนราษฎร
ศศิธร กิตติธรกุล ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 แบบบัญชีรายชื่อ สังกัดพรรคภูมิใจไทย

## อ้างอิง

## แหล่งข้อมูลอื่น

หมวดหมู่:บุคคลจากอำเภอเมืองกระบี่
หมวดหมู่:นักการเมืองจากจังหวัดกระบี่
หมวดหมู่:นักการเมืองสตรีชาวไทย
หมวดหมู่:รัฐมนตรีช่วยว่าการกระทรวงมหาดไทยไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคภูมิใจไทย
หมวดหมู่:ผู้บังคับบัญชาและเจ้าหน้าที่กองอาสารักษาดินแดน
เขตพุก (ปูซาน)

**เขตพุก** () เป็นเขต (*คู*) ทางตอนกลางค่อนไปทางเหนือของปูซาน ประเทศเกาหลีใต้ มีพื้นที่ 39.37 ตารางกิโลเมตร มีประชากร 275,773 คน ในปี ค.ศ. 2023  ก่อตั้งขึ้นเป็นเขตในปี ค.ศ. 1978

## ประวัติ
*15 กุมภาพันธ์ ค.ศ. 1978 – เขตพุกได้รับการก่อตั้งขึ้นโดยรวมพื้นที่บางส่วนของเขตพูซันจินและบางส่วนของอำเภอคิมแฮ จังหวัดคย็องซังใต้
*15 ธันวาคม ค.ศ. 1983 – แขวงแทจอ เกาะอึลซุกโด และเกาะอิลอุงโด ถูกผนวกเข้ากับเขตซาฮา
*1 พฤษภาคม ค.ศ. 1988 – เขตได้รับการยกฐานะเป็นเขตปกครองตนเอง
*1 มกราคม ค.ศ. 1989 – เขตคังซอได้รับการก่อตั้งขึ้นโดยแยกพื้นที่บางส่วนของเขตพุก
*1 มีนาคม ค.ศ. 1995 – เขตซาซังได้จัดตั้งขึ้นโดยแยกพื้นที่บางส่วนของเขตพุก ปัจจุบันเขตแบ่งการปกครองออก 5 แขวง (แขวงเชิงกฎหมาย) ได้แก่ แขวงคูโพ แขวงคึมกก แขวงฮวามย็อง แขวงด็อกช็อน และแขวงมันด็อก

## เขตการปกครอง
เขตพุกแบ่งการปกครองออกเป็น 5 แขวงเชิงกฎหมาย (*พ็อบจ็องทง*) และแบ่งย่อยออกเป็น 13 แขวงเชิงบริหาร (*แฮ็งจ็องทง*) ดังนี้
thumb|240px|แผนที่แขวงในเขตพุก
* แขวงคูโพ (구포동; 龜浦洞)
** แขวงคูโพ 1 (구포제1동;  龜浦第1洞)
** แขวงคูโพ 2 (구포제2동; 龜浦第2洞)
** แขวงคูโพ 3 (구포제3동; 龜浦第3洞)
* แขวงคึมกก (금곡동; 金谷洞)
* แขวงฮวามย็อง (화명동;華明洞)
** แขวงฮวามย็อง 1 (화명제1동; 華明第1洞)
** แขวงฮวามย็อง 2 (화명제2동; 華明第2洞)
** แขวงฮวามย็อง 3 (화명제3동; 華明第3洞)
* แขวงด็อกช็อน (덕천동; 德川洞)
** แขวงด็อกช็อน 1 (덕천제1동; 德川第1洞)
** แขวงด็อกช็อน 2 (덕천제2동; 德川第2洞)
** แขวงด็อกช็อน 3 (덕천제3동; 德川第3洞)
*  แขวงมันด็อก (만덕동; 萬德洞)
** แขวงมันด็อก 1 (만덕제1동; 萬德第1洞)
** แขวงมันด็อก 2 (만덕제2동; 萬德第2洞)
** แขวงมันด็อก 3 (만덕제3동; 萬德第3洞)

## เมืองพี่น้อง
*  เจียวโจว ประเทศจีน

## บุคคลที่มีชื่อเสียง
* ฮัน ซึง-อู นักร้อง-นักแต่งเพลง แร็ปเปอร์ นักเต้น สมาชิกวงวิกทัน
* จ็องกุก นักร้อง-นักแต่งเพลง สมาชิกวงบีทีเอส
## อ้างอิง

## แหล่งข้อมูลอื่น
* Buk-gu website (in English)

หมวดหมู่:เขตพุก (ปูซาน)
หมวดหมู่:เขตในปูซาน
วาฮาเกิน ฆาชาตูร์ยัน

**วาฮาเกิน การ์นิกิ ฆาชาตูร์ยัน** () -  เกิดเมื่อวันที่ 22 เมษายน พ.ศ. 2502 เป็นนักเศรษฐศาสตร์และนักการเมืองชาวอาร์เมเนียที่ดำรงตำแหน่ง ประธานาธิบดีคนที่ 5 และคนปัจจุบันของอาร์เมเนีย ตั้งแต่ ปี พ.ศ. 2565  ก่อนหน้านี้เขาเคยดำรงตำแหน่งนายกเทศมนตรีกรุงเยเรวาน ตั้งแต่ปี พ.ศ. 2535 ถึง พ.ศ. 2539 และ รัฐมนตรีว่าการกระทรวงอุตสาหกรรมเทคโนโลยีขั้นสูง ตั้งแต่ปี พ.ศ. 2564 ถึง พ.ศ. 2565 ภายใต้การนำของนายกรัฐมนตรีนีกอล พาชินยัน  

เขาเป็นสมาชิกของพรรคสภาแห่งชาติอาร์เมเนีย (ANC) จนกระทั่งเขาลาออกในปี พ.ศ.2565 ถึงแม้ว่าเขาจะไม่ได้เข้าร่วมกิจกรรมของพรรคตั้งแต่ปี พ.ศ.2560   เขาเป็นผู้สมัครรายชื่อ ANC ในการเลือกตั้งสภากรุงเยเรวานในปี พ.ศ.2556  

## ชีวิตส่วนตัว
ฆาชาตูร์ยันเกิดในปี พ.ศ. 2502 ที่เมืองซิเซียน เขาแต่งงานกับอนาฮิต มินาซียัน และมีลูกสองคน นอกจากเป็นชาวอาร์เมเนียแล้ว เขายังพูดภาษารัสเซียและอังกฤษได้

## ช่วงเริ่มอาชีพ
เขาสำเร็จการศึกษาจากสถาบันเศรษฐศาสตร์แห่งชาติกรุงเยเรวาน ในปี พ.ศ. 2523 ด้วยวุฒิบัตรนักเศรษฐศาสตร์ ระหว่างปี พ.ศ. 2523 ถึง พ.ศ. 2525 เขารับราชการในกองทัพโซเวียต หลังจากที่รับราชการเสร็จสิ้น เขาได้ดำเนินกิจกรรมในด้านการสอนที่สถาบันเยเรวานในอีกสิบปีถัดมา โดยทำงานเป็นนักเศรษฐศาสตร์ที่บริษัท HrazdanMash (Hrazdan Instrumental Production) เป็นเวลาแปดปีแรก และจากนั้นดำรงตำแหน่งรองผู้อำนวยการทั่วไปที่โรงงานมาร์สจนถึงปี พ.ศ. 2535

## อาชีพทางการเมือง
ระหว่างปี พ.ศ. 2533 ถึง พ.ศ. 2539 ฆาชาตูร์ยันเป็นสมาชิกสภาเทศบาลกรุงเยเรวาน และดำรงตำแหน่งนายกเทศมนตรีกรุงเยเรวานระหว่างปี พ.ศ. 2535 ถึง พ.ศ. 2539 เขาดำรงตำแหน่งสมาชิกสภานิติบัญญัติแห่งชาติอาร์เมเนีย ระหว่างปี พ.ศ. 2538 ถึง พ.ศ. 2542  ระหว่างปี พ.ศ. 2539 ถึง พ.ศ. 2541 เขาเป็นที่ปรึกษาของประธานาธิบดีเลวอน เทอร์-เปโตรซียัน

ในปี พ.ศ. 2545 เขาได้ดำรงตำแหน่งรองประธานศูนย์วิจัยรัฐศาสตร์ กฎหมาย และเศรษฐกิจ ต่อมาในปี พ.ศ. 2564 เขาได้รับการแต่งตั้งเป็นรัฐมนตรีว่าการกระทรวงอุตสาหกรรมเทคโนโลยีขั้นสูง

## ตำแหน่งประธานาธิบดี (พ.ศ.2565–ปัจจุบัน)
[thumb|ซาโลเม ซูราบิชวิลีและประธานาธิบดีฆาชาตูร์ยัน เจอกันที่[ทบิลีซี|ทบิลิซี เมื่อวันที่ 30 พฤษภาคม พ.ศ.2565]]
ภายหลังการลาออกของประธานาธิบดี อาร์แมน ซาร์กซียันแห่งอาร์เมเนียในเดือนมกราคม พ.ศ. 2565 พรรคสัญญาพลเมืองที่ปกครองประเทศได้เสนอชื่อฆาชาตูร์ยันให้ดำรงตำแหน่งประธานาธิบดี  เขาได้รับเลือกเป็นประธานาธิบดีโดยรัฐสภาอาร์เมเนียในการลงคะแนนเสียงรอบที่สอง  เขาได้เข้ารับตำแหน่งเมื่อวันที่ 13 มีนาคม พ.ศ. 2565 
[thumb|ฆาชาตูร์ยันและประธานาธิบดีรัสเซีย[วลาดีมีร์ ปูติน|วลาดิมีร์ ปูติน เมื่อวันที่ 16 มิถุนายน พ.ศ.2565]]
ในเดือนมิถุนายน พ.ศ. 2565 เขาได้ไปเยี่ยมชมฟอรั่มเศรษฐกิจระหว่างประเทศเซนต์ปีเตอร์สเบิร์ก เนื่องในโอกาสครบรอบ 25 ปีในเซนต์ปีเตอร์สเบิร์ก ประเทศรัสเซีย 

## การเคลื่อนไหวอื่นๆ

* พ.ศ. 2543: สมาชิกผู้ก่อตั้งศูนย์ ARMAT เพื่อประชาธิปไตยและการพัฒนาสังคมพลเมือง
* 2549: สมาชิกผู้ก่อตั้งโครงการริเริ่มทางสังคมและการเมือง "Aylyntrank"
* 2562–2564: สมาชิกคณะกรรมการธนาคารอาร์เมโคโนมแบงก์

## อ้างอิง

หมวดหมู่:ประธานาธิบดีอาร์มีเนีย
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2502